ASP ผลงานแจ๋ว
ภายหลังจากการปรับโครงสร้างกิจการของ ASP จากบริษัทหลักทรัพย์มาเป็น “บริษัทโฮลดิ้ง”ที่ดำเนินธุรกิจเฉพาะการลงทุนเป็นหลักโดยมีนโยบายการลงทุนในตราสารทุน ตราสารหนี้ ตราสารอนุพันธ์ หน่วยลงทุน ทั้งในประเทศและต่างประเทศ ซึ่งบริษัทมีการกระจายการลงทุน เพื่อลดความเสี่ยง และเพิ่มโอกาสในการสร้างผลตอบแทนในการลงทุน
5 ก.พ. 2560

–คุณค่าบริษัท–
 
ภายหลังจากการปรับโครงสร้างกิจการของ บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP จากบริษัทหลักทรัพย์มาเป็น “บริษัทโฮลดิ้ง”ที่ดำเนินธุรกิจเฉพาะการลงทุนเป็นหลักโดยมีนโยบายการลงทุนในตราสารทุน ตราสารหนี้ ตราสารอนุพันธ์ หน่วยลงทุน ทั้งในประเทศและต่างประเทศ ซึ่งบริษัทมีการกระจายการลงทุน เพื่อลดความเสี่ยง และเพิ่มโอกาสในการสร้างผลตอบแทนในการลงทุน
ทั้งนี้ บริษัทฯ มีนโยบายจัดสรรสัดส่วนการลงทุนทั้งในระยะสั้น ระยะกลาง และระยะยาว ขึ้นอยู่กับความเหมาะสม ผลตอบแทน และสภาพคล่อง ภายใต้การบริหารความเสียงที่ดี เพื่อก่อให้เกิดประโยชน์สูงสุดต่อผู้ถือหุ้นของบริษัทภายใต้หลักการกำกับดูแลกิจการที่ดี โปร่งใส สามารถตรวจสอบได้
อีกทั้ง ปัจจุบันบริษัทฯ มีบริษัทย่อยที่ประกอบธุรกิจหลัก คือ บรัทหลักทรัพย์ เอเชีย พลัส จำกัด ซึ่งประกอบธุรกิจหลักทรัพย์และธุรกิจสัญญาซื้อขายล่วงหน้า และมีบริษัทย่อย อีก 2 บริษัท ได้แก่ บรัทหลักทรัพย์จัดการกองทุน แอสเซท พลัส จำกัด ซึ่งประกอบธุรกิจด้านการจัดการกองทุน และบริษัทที่ปรึกษา เอฌซีย พลัส จำกัด ที่ประกอบธุรกิจให้บริการการเป็นที่ปรึกษาทางการเงิน ซึ่งการให้บริการของแต่ละบริษัทแบ่งตามการดำเนินธุรกิจได้เป็นอย่างดีอยู่
ผลักดันให้ผลการดำเนินงานของบริษัทอยู่ในทิศทางที่ดี ดูได้จากงบปี สิ้นสุดวันที่ 31 ธันวาคม 2559 บริษัทมีรายได้รวมขยับขึ้นมาอยู่ที่ 2,478.52 ล้านบาท จากงวดเดียวกันของปีก่อน 2,174.33 ล้านบาท เป็นผลจากการเพิ่มขึ้นของรายได้ค่านายหน้า, กำไรจากเงินลงทุน, กำไรจากตราสารอนุพันธ์ และดอกเบี้ยและเงินปันผล ส่งผลให้บริษัทมีกำไรขยับขึ้นมาอยู่ที่ 755.65 ล้านบาท หรือ 0.36 บาทต่อหุ้น จากงวดเดียวกันของปีก่อน 557.74 ล้านบาท หรือ 0.26 บาทต่อหุ้น
ที่สำคัญ ตอกย้ำว่าผลการดำเนินงานของบริษัทเติบโตจริง โดยนำข้อมูลผลการดำเนินงานจากปี 2556-2558 มาเสนอ โดยในปี 2556 บริษัทมีกำไรสุทธิจำนวน 1,067.33 ล้านบาท ต่อมาในปี 2557 บริษัทมีกำไรสุทธิจำนวน 827.88 ล้านบาท และในปี 2558 บริษัทมีกำไรสุทธิจำนวน 557.74 ล้านบาท
นอกจากนี้ เมื่อบริษัทมีกำไร ผลที่ตามมา คือ การจ่ายปันผลแก่ผู้ถือหุ้น ซึ่งนับว่าเป็นอีกตัวที่เหมาะต่อนักลงทุนที่ชอบถือเพื่อรับปันผล เนื่องจากมีอัตราส่วนเงินปันผลตอบแทนที่สูง ดูจากในปี 2556 มีอัตราส่วนเงินปันผลตอบแทน 6.94% ต่อมาในปี 2557 มีอัตราส่วนเงินปันผลตอบแทน 9.80% ส่วนในปี 2558 มีอัตราส่วนเงินปันผลตอบแทน 9.14% และในปี 2559 คาดว่ามีอัตราส่วนเงินปันผลตอบแทนกว่า 6%
ทั้งนี้ ยังมีเรื่องที่น่าสนใจต่อ คือ ค่า P/E ของบริษัทซึ่งถือว่ายังไม่แพงมาก เนื่องจากมีค่า P/E อยู่ที่ 11.93 เท่า พร้อมทั้งเมื่อนำมูลค่าทางบัญชีต่อหุ้นอยู่ 2.15 บาท มาคำนวณค่า P/BV ที่ระดับ 2 เท่า ซึ่งเป็นการคำนวณแบบอนุรักษ์นิยม จะได้ราคาเหมาะสมที่ระดับ 4.30 บาท และเมื่อนำเทียบกับราคาหุ้นบนกระดานที่ระดับ 3.74 บาท แสดงว่า ยังเหลือแก๊ปให้นักลงทุนเข้าเล่นได้นิดหน่อย
งานนี้ ASP ด้วยปัจจัยที่เป็นบวกจากพื้นฐานที่แข็งแกร่ง เหมาะถือยาวรอรับปันผล!!
…
 
ผู้ถือหุ้นรายใหญ่
 
1.ธนาคาร กรุงเทพ จำกัด (มหาชน) 178,099,980 หุ้น 8.46%
2.บริษัท เอเซียเสริมกิจ จำกัด 117,818,990 หุ้น 5.60%
3.นายทรงศักดิ์ จิตเจือจุน 102,700,000 หุ้น 4.88%
4.นายชาตรี โสภณพนิช 96,497,310 หุ้น 4.58%
5.บริษัท ไทยเอ็นวีดีอาร์ จำกัด 96,331,126 หุ้น 4.57%
 
รายชื่อกรรมการ
1.นาย ชาลี โสภณพนิช ประธานกรรมการ
2.นาย ก้องเกียรติ โอภาสวงการ ประธานกรรมการบริหาร
3.นาย ก้องเกียรติ โอภาสวงการ กรรมการ
4.นาง ณินทิรา โสภณพนิช กรรมการ
5.นาย พัชร สุระจรัส กรรมการ